દરમિયાન ચિદમ્બરમ વિરુદ્ધ એરસેલ મેક્સિસ કેસમાં અગાઉ 8 ઓક્ટોબરના સુનાવણી દરમિયાન ચિદમ્બરમ અને પુત્ર કાર્તિને 1 નવેમ્બર સુધી ધરપકડથી મુક્તિ આપી હતી. હવે આ જ કેસમાં 26 નવેમ્બર સુધી પિતા-પુત્રને રાહત આપવામાં આવી છે. ઉલ્લેખનીય છે કે ગઈકાલે થયેલી સુનાવણીમાં ઈડીએ ચિદમ્બરના જામીનનો વિરોધ કર્યો હતો અને આ કેસમાં તેમને કસ્ટડીમાં લઈને પૂછપરછ કરવાની માગ કરી હતી. ચિદમ્બરમે ધરપકડ ટાળવા 30મેના પ્રથમ અરજી કરી હતી ત્યારથી તેની ધરપકડ સતત ટાળવામાં આવી રહી છે. એરસેલ મેક્સિસ મની લોન્ડરિંગ કેસમાં 25 ઓક્ટોબરના ચિદમ્બર વિરુદ્ધ ઈડીએ ચાર્જશીટ દાખલ કરી હતી.